
أعوذ بالله السميع العليم من الشيطان الرجيم بسم الله الرحمن الرحيم» إن الحمد لله نحمده ونستعين به ونستغفره» 
ونعوذ بالله -تعالى- من شرور أنفسنا وسيئات أعمالناء من يهده الله فلا مضل له» ومن يضلل فلا هادي له وأشهد أن 
لا إله إلا الله وحده لا شريك له, وأشهد أن محمدًا عبده ورسوله. 

اللهم صِلّ على محمد وعلى آل محمد. كما صليت على إبراهيم وعلى آل إبراهيم إنك حيد جيد» اللهم بارك على 
محمد وعلى آل محمد كما باركت على إبراهيم وعلى آل إبراهيم إنك حميد مجيد. 

"يا أَيّهَا الّذِينَ آمَنُوا اَهُوا الله حَقَ ثُقَاتِه ولا ُوئْنَ إلا وأنتم مُسْلِمُونَ" آل عمران: 0٠١7‏ "يا أَيّهَا النَّاسْ اتَّقُوا رََكُمْ الذي 
َلقكُم بن تَفْسٍ وَاحدةٍ وحلقَ نها زؤجها وت منهما رجالا كيرا سء وفوا اله اَي قساءأون به والأزحام» إذ 
اله گان علَيْكُمْ رقِيبا" النساء:٠»‏ "يا أَيُّهَا الَّذِينَ آمَنُوا انَقُوا الله وَقُولُوا فَوْلَا سَدِيدًا * يُصْلِح لَكُمْ أَعْمَالَكُم وَيَعْفِرْ لَكُمْ 
ذُنُوبَكُمْ وَمَنْ يُطِع اله وَرَسُولَهُ فَقَدْ فَارّ هَوْزَا عَظِيمًا" الأحزاب ۷١ : 7٠١‏ أما بعد؛ 

فإن أصدق الحديث كتاب الله -تعالى - وخير الهدي هدي محمد -صلى الله عليه وعلى آله وصحبه وسلم- وشر الأمور 
محدثاقاء وكل محدثة بدعة, وكل بدعة ضلالة» وكل ضلالة في النار» ثم أما بعد؛ 

مرحبا بكم أيها الأخوة الكرام الأحباب في هذا الصباح المبارك وأسأل الله حجل وعلا- كما جمعنا سويًا ها هناء أن 
يجمعنا مع نبينا محمد حصلى الله عليه وسلم- بغير حساب ولا عذاب في أعلى جنات الخلد وهو راض عنا -سبحانه 
وتعالى- إنه ولي ذلك وهو نعم المولى ونعم النصير. 


ولا زلنا أيها الكرام الأحباب مع أذكار الصباح التي نعايشها ونحاول أن تخرج من قلوبنا قبل ألستناء ليتقبلها الله جل 
وعلا- منا كما قال نبينا -صلى الله عليه وآله وسلم-: "واعلّموا أنَّ الله لا يستجيبُ دعاءً من قلب غافِل لاو" يعني 
حتى يتقبل منا الدعاء, لابد أن تكون قلوبنا حاضرة فاهمة ما تقول, نسأل الله -جل وعلا- أن يرزقنا واک الفهم في 
كتابه وفي سنة نبيه -صلى الله عليه وآله وصحبه وسلم-, وأن يرزقنا وإياكم الإخلاص والصدق في كل أقوالنا وأفعالنا 
وأحوالنا إنه ولي ذلك وهو نعم المولى ونعم النصير. 


١‏ أخرجه الترمذي 

ومعنا ذكر واعتراف أمام ربنا -جل وعلا- وتجديد للإيمان؛ تجدده في كل صباح» كما روى الإمام أحمد في المسند» ورواه 
النسائي والحاكم وابن أبي شيبة وغيرهم من حديث عبد الرحمن بن أبزى أنه قال والحديث صححه الألباني -رحه الله 
تعالى- أنه قال: كان النبي -صلى الله عليه وسلم- إذا أصبح يقول: "أصبَخنا على فطرة الإسلام وكلِمة الإخلاصء 
ودين لَبيّنا محمّدٍ صلَّى الله عليه وسلَّمَ, وملَّةِ أبينا إبراهيم, حَنيفًا مُسِلِمّء وماكان مِنَ المشركينَ "", 

يبقى أنت تجدد العهد مع الله -جل وعلا- في هذا الصباح مع هذه الأمور, كم أمر؟ أربعة» أصبحنا على فطرة الإسلام 
وكلمة الإخلاص» ودين نبينا محمد -صلى الله عليه وسلم- وملة أبينا إبراهيم -صلى الله عليه وسلم- حنيقًا مسلمًا وما 
كان من المشركين. 

فتجدد العهد مع الله -جل وعلا- في هذه الأربعة» يعني بتقول يا رب يعني أنت أكرمتني» ومننت علي» ومددت في 
عمري حتى أصبحت» فأنا أجدد العهد لك في كل صباح أن ملتزم مستقيم مع هذه الأربعة. أصبحنا على؛ يعني هذه 
نعمة إن ربنا يخليك تصبح, فلو مد الله -جل وعلا- في عمرك دي نعمة, لأنك لو أصبحت على يوم القيامة خلاص 
انتهى العمل؛ مهو أنت مش هتقدر تتكلم إلا إذا أذن الله لك يوم القيامة, لا تسمع إلا همسّاء "لا يَتَكَلَّمُونَ إِلّا مَنْ 
أَذنَ لَهُ الَحنْ وَقَالَ صَّوَابَ" » أنت أصبحت وبتتكلم هذه منة من الله -سبحانه وتعالى-, فإذا أمد الله -جل 
وعلا- في عمرك فقمت صباح لازلت في الأجلء لازلت في النعمة التي أعطاك الله -جل وعلا- إياهاء هذه الحياة, هذا 
العمرء فتستطيع أن تؤدي حتى لو أنك أذنبت طول عمرك, إذا أذن الله -جل وعلا- وأبقى لك الروح في جسدك دي 
نعمة» لازلت في الاستعتاب, مهما كان جرمك مهما كان ذنبك» لكن لسه في العمر زي ما النبي قال -عليه الصلاة 
والسلام- "فإنَ الرجلّ منكم ليعملٌ بعمل أهل الجنة. حتى لا يكونّ بينه وبينها إلا ذراغٌ» فيسبق عليه الكتابث؛ فيعملٌ 
بعمل أهل النارِ, فيدخل النار. وإنَّ الرجلَ ليعملٌ بعمل أهل النار. حتى ما يكونُ بينه وبينها إلا ذراعٌ» فيسبق عليه 
الكتابُ فيعملٌ بعملٍ أهل الجن فيدخل الجنة"” 

يعني ممكن يبقى طول عمره بيعمل بعمل أهل النار, فإذا أراد الله -جل وعلا- به الخير وفقه, اجتباه, هداه لعمل خير, 
حتى ولو قبل أجله» كما قال البي -عليه الصلاة والسلام-. الحديث اللي فات حديث ابن مسعود في الصحيحين 
الحديث ده كما قال نبينا -صلى الله عليه وعلى آله وصحبه وسلم-. وبعدين مش قلنا برضه هنتكلم إن من أذكار 
الصباح والمساء الصلاة على البي» فصل على البي» متدساش» أصل لو نسيت مش بقولك أنت متعمد, أنت مش 
متعمد ولا حاجة بس ممكن تنسى, لو نسيت دي برضه مشكلة» لأن البي -صلى الله عليه وسلم- قال: "من نسي 
الصلاة علي حَطى طريق اجئة"“» غلطت ومشيت في طريق تاي غير طريق الجنة» فاوعى تنسى وخليك على هذا 
الطريق »فنبينا -صلى الله عليه وسلم- يخبرنا إن لو ربنا مد في عمرك أو أجلك ولو نفس واحد دي نعمة» فما بالك 
بقى بقالك كم سنة بتاكلهاء ممكن ربنا يمن عليك في آخر العمر ويستعملكء كما قال النبي -عليه الصلاة والسلام- في 
حديث أبي عبسة الخولاني, كما رواه الإمام أحمد وبعض أصحاب السنن وصححه الألباني أن البي -صلى الله عليه 
وعلى آله وصحبه وسلم- قال: "إذا أراد الله بعبدٍ خيرا عسّله قبل وما عسّله؟ قال يُفتَحْ له عمل صَالِحٌ قبل موته 
فيقبِضّةُ عليه" يعني إيه؟ خلاص قرب يموت خلاص بس قبل ما بموت ربنا بقى يوفقه. كرم من عند ربناء يوفقه إلى عمل 
" أخرجه النسائي 


صححه الألبان 


* الجامع الصغير للسيوطي 

خير بين يدي أجله حتى يقبضه عليه. ربنا أكرمك أن يشغلك شغلانة بقالك سنوات طويلة مبتحافظش على صلاة 
الفجر, ربنا يكرمك وتيجي في الآخر وتحافظ على صلاة الفجر وتقبض على ذلكء يبقى ده توفيق من ربنا. بقالك 
طول عمرك بتدخن» ٠١‏ سنة بتدخن وتيجي واحد يقولك كلمة مغلا يقولك صراحة كفاية كده» هتقوله إيه؟ خلاص 
والله وتبطلها. لسه امبارح واحد طيب من إخوانن الطيبين كان ماشي جمبي فلقينا واحد بيشرب سجاير فكلمه؛ رايحين 
نعمل عمل كده فكلمه. لقيته بيقولي سبحان الله أنت عارف فلان اللي مات؟ آه. أنا قابلته قبل ما يموت بكام يوم 
فقلت له وبعدين؟ قال له إيه؟ وبعدين؟ قال له ماعدش بعدين» ماعدش بعدين, قال له خلاص طالما ماعدش بعدين 
قابله نضيفء قابله نضيف, قال له خلاص, ده فحوى الكلام يعني, بيقولي سبحان الله لقيته مقابلني وخلاص يعني لم 
يبقى من العمر مثلما مضى خلاصء واحد صاحبه اللي كان وسيط بنا قابلني وقال له ده هدية من فلان بيقول لك 
الحمدلله كلمتك خلته يبطل السجاير. 


كنت في أمريكا في المركز الإسلامي -شاب قلتلكم القصة دي قبل كده- شاب أفريقي من أصل إفريقي, وقوي البنيان 
طويل بعرض ومشهور في مكانه أو في حيه بالقوة والفساد والإفساد» فجأة الأخوة لقوه في المسجد» مش ده اللي هو؟ 
آه هو. لما تلاقي مثلاً واحد بلطجي كده مثلاً مجرم فتوة منيم الناس من المغرب زي ما بيقولوا ولا مش عارف ايه. فجأة 
تلاقبه بيصلي في المسجد وقاعد بيبكي» فالأخوة هناك لاقوه بيصلي» وهو أصلاً كافر يعني مش مسلم» فجأة لقوه 
بيصلي معاهم الجمعة» طبعًا مستغربين وبيكلموا بعض وكده وبعد شوية مش ده هو؟ راح قايم بعد الجمعة وراح قايل 
للإمام, الإمام واقف هنا قال له: ممكن الميكروفون, قال له: اتفضلء, هيقول ايه؟ لقاه واقف كده., قال له: اتفضل خد 
الميكروفون, طلع مسك الميكروفون قدام الناس وقال بسم الله الرحمن الرحيم "قل هُوَ الله أَحَدٌ )١(‏ اللَهُ الصّمَدُ (؟) 1 
يلد وَل يُولَدَ (©) وَل يَكُنْ لَهُ كُفُوًا أَحَدٌ (4)" الإخلاص :١‏ 4, وراح حط الميكروفون وقاعد, بس. بيقولوا لا عرف يقراها 
صح ولا ضبط حت التشكيل صح. ولا تجويد صح بس قالما كده وراح قاعد, الناس مستغربة ايه اللي عمله ده؟ فالناس 
مشت ماعدش إلا الإمام والمؤذن وكم واحد كده. الإمام راح له وقال له هو أنت مش فلان؟ قاله آه, قاله طب إيه 
اللي حصل؟ قاله أنا أسلمت امبارح» يعني عرضوا علي أسلمت امبارح باللیل» قال له طب أنت عملت كده ليه؟ قال 
له والله أنا لسه أسلمت امبارح ومعرفش إلا سورة الإخلاص دي» حفظوهالي امبارح» يعني حتى الفاتحة كبيرة عليه 
محفظهاش, حفظ سورة الإخلاص بسء ولسه أول مرة آجي أصلي معاك؛ فسمعتك بتقول والمترجم بيقول حديث النبي 
-عليه الصلاة والسلام- بلغوا عني ولو آية, أنا لقيتني حافظ أربع آيات قلت ها أبلغهم» فطلع ومسك الميكروفون 
وبلغهم, أربع آيات وراح قاعد في الجنب وخلاصء الناس انفضت هو خارج لسه من المسجد صدمته سيارة مات قدام 
المسجد, كان لسه امبارح هيدفن مع الكفرة لا غسل ولا تكفين, الآن دفن في مقابر المسلمين صلى عليه المسلمون 
وغْسّل من المسلمين, اختاره الله وأحسن ختامه. فأنت لا ربنا يمد في عمرك علشان تستعتب ممكن العمل اللي 
هيدخلك الجنة لسه مجاش. صح؟ يبقى وأنت بتقول كده "أصبحنا على" تستحضر النعمة, هنيجي نتكلم برضه "اللهم 
بك أصبحنا وبك أمسينا" يعني من فضل ربنا عليك أكرمك وأصبحت, ده نعمة من ربناء أنت أول حاجة بتقوها ها 
تقوم من النوم إيه؟ الحمد لله الذي أحيانا بعدما أماتنا وإليه النشور, يعني بتحمد ربنا إنه أمد في عمرك حتى أحياك, هذه 
نعمة, ممكن العمل اللي هيدخلك الجنة لسه. 

أخ فاضل حبيي دابمًا كلمته كده لما مثلاً نروح نعمل خير مثلاً وتلاقي إنسان أحيانً بيكسل تعبان مغلا مشغول» يقولي 
تعالى بمكن دي طبة الميزان» فهمتوهاء يقولي كده تعالى بمكن دي طبة الميزان. يعني تخيل كده لما تكسل عن أي عمل إن 
أنت واقف قدام الميزان يوم القيامة بين يدي الله -جل وعلا- يتحط هنا تسبيحة ويتحط هنا نظرة محرمة, يتحط هنا 
كلمة توحيد ويتحط هنا مثل كلمة لأبيك وأمك لا تَسْرء انحط هنا مغلا ركعة في جوف الليل واتحط هنا سهرة في الحرام؛ 
فحسنات وسيئات. فأنت قاعد بين الرجاء والخوف إذا رجحت كفة الحسنات ترجو وتطمئن وتسعد وتحس بالقرب من 
الجنة وتأمل فيهاء إذا وضعت في كفة السيئات سيئة تخاف ويضطرب قلبك وترتعد فرائسك وتحس بالقرب من النار 
فتعيش بين الرجاء والخوف, حسنة وسيئة» حسنة وسيئة» تخيل لو أنهم زي بعض وخلص الكتاب, قلبك يبقى عامل 
ازاي؟ يمكن بقى يطلع لك حسنة, مش البي -عليه الصلاة والسلام- يقول ني الحديث القدسي حديث صاحب 
البطاقة وفيه أن النبي -عليه الصلاة والسلام- الحديث في مسند أحمد وفيه أن النبي قال يقول -جل وعلا- للعبد: 
انظر لعل لك حسنة عندنا فإنه لا ظلم اليوم» الشاهد أن ممكن لك حسنة تبقى هي طبة الميزان» هي طبة الميزان فإذا 
من الله -جل وعلا- وأكرمك وأحياك ليُبْقِي لك الأجل لتعملء بمكن العمل اللي الجاي ده هو ده الختام, هو ده 
حسن الختام» هو ده طبة الميزان, هو ده اللي هيدخلك الجنة. 


وكانت كلمة السلف الصالح لعل الحسنة التي يرضى الله بما عنا لم نفعلها بعدء وغيره يقول لعل الطاعة التي يدخلنا الله 
بما الجنة لم نفعلها بعد. وغيره يقول لعل اليوم الذي يكون سببًا في دخولنا الجدة لم يأتِ بعد فلما تقول "أصبحنا" أول ما 
تقول الكلمة دي -هتيجي معانا في كل أذكار الصباح والمساء- تستحضر إيه؟ نعمة أن مد الله في عمرك وأجلك, خلوا 
بالكم يا أخوانا فيه ناس كانت معانا امبارح مش معانا النهاردة» مش شرط في المسجد ده بس ولا في الشارع» أنتوا مش 
بتشوفوا فيه مجموعة على الواتس اسمها "في صلاة جنازة" حد مشترك فيها؟ المشترك فيها يرفع ايده نشوف بس النسبة 
أد إيهء أكيد الوجوه الطيبة اللي بدشوفها دي المجموعة دي فيها صلاة جنازة» ليه بقى؟ الشباب عاملينها بحيث يقولوا 
لبعض مثلًا أن فيه جنازة في الجمعية الشرعية بعد صلاة الظهر اليوم مثلاء فيه جنازة في العيسوي بعد صلاة العصر أو 
جنازتين أو ۳. فيه جنازة في مسجد الرضوان في طلخا في الجديدة, فيه جنازة في مسجد مش عارف ايه في طلخاء لأن 
فيه شباب حريصين على أن يعملوا كل يوم الأربع أعمال اللي البي قاها: "من أصبح اليوم منكم صائمًَا؟ من تبع منكم 
اليوم جنازة؟ من عاد منكم اليوم مريضًا؟ من أطعم منكم اليوم مسكيًا؟"” فتلاقي شباب كده ربنا يكرمهم وجوههم 
دابا يبقى صايم ويروح على الجنازة وفي جيبه كمان التمر علشان يعطيك إفطار» وهو راجع يعدي على واحد مريض 
يزوره أو يعدي على مستشفى يزور المرضى اللي فيهاء ولو مسكين يديله شوية أي حاجة يفطروا بيها. فده حريص على 
أنه يعمل الأعمال الأربعة دي» فعاملين المجموعة دي اللي عايز يشترك فيها أنا ممكن أديله الرقم ويشترك فيهاء يعرف لو 
فيه صلاة جنازة» فأنا بقولك كل يوم ناس بتفارقنا إلى الله لما تشوف ده تقول الحمد لله أنه أمد في عمري علشان أعمل 
طاعةء قال النبي -عليه الصلاة والسلام- "خيركم من طالَ عُمِرُهُ وحسّنَ عملّةُ"". العمل الحسن اللي يدخلك به الجنة 
ربناء يمكن لسه مجاش, فربنا بيطول عمرك علشان ترجع» علشان تستعتب» وهذا فضل الله -جل وعلا- عليناء أن 
يطيل الله -جل وعلا- في عمرك واحنا قربنا على رمضان» حديث عظيم حديث طلحة بن عبيد الله الغابت الصحيح 


* روايات الحديث هنا 


' عمدة التفسير 

رواه أصحاب السنن وصححه الألبان أن طلحة بن عبيد الله كان -حديث أم سلمة والقصة رواها أو ذكرها طلحة بن 
عبيد الله- كان طلحة بن عبيد الله له صاحبان, اتنين أصحابه أسلما سويًا وجاهدا مع النبي -عليه الصلاة والسلام- 
الاثنين إيه؟ أسلموا في وقت واحد. أصحابء وكان من أحدهما أن قُتل شهيدًا في المعركة, أما الثاني فمات بعده بسنة 
على فراشه. الأولاني إيه؟ شهيد مع النبي في المعركة, والتاني مات على فراشه؛ احنا بفهمنا إن الأعظم درجة مين؟ 
الشهيد فطلحة بن عبيد الله رأى في منامه أن الذي مات على فراشه يقف بجوار الشهيد وبجوارهما طلحة. أصحاب 
الثلاثة» أمام باب الجنة,» فخرج خارج من الجنة وأشار على الذي مات على فراشه هلم فلتدخل الجنة» يعني إنت من 
السابقين ادخل الجنة فمكث فيها ما شاء الله أن يمكث ثم خرجء فنادى على الشهيد أن يدخل الجنة, فقام ودخل ثم 
التفت إلى وقال انتظر فإنه ل يحن أوانك بعد لسه الدور مجاش عليك» فقام طلحة وقص الرؤيا على من» على بعض 
من حوله» ففزعواء استغربواء اتعجبواء ليه؟ مات على السرير وده شهيد مش النبي اللي قالنا أن الشهيد له خصال؛ 
يغفر له مع أول دفقة من دمه. ويرى مقعده من الجنة» ويجار من عذاب القبرء ويأمن من الفزع الأكبر» ويحلى حلية 
الإيمان, ويكسى تاج الوقار» ويزوج باثنتين وسبعين من الحور العين» ويشفع في سبعين من أهله, ولا يجد من ألم القتل إلا 
كما يجد أحدنا من مس القرصة, كما ثبت في حديث آخر. ازاي ده؟ فذهبوا إلى البي -عليه الصلاة والسلام- وقص 
طلحة الرؤيا عليه» الصحابة حواليه عايزين يشوفوا التفسير إيه, ازاي؟! فقال النبي -عليه الصلاة والسلام- اسمعوا 
بقی» ما تعجبون؟ مما تعجبون؟ قالوا يا رسول الله نعجب أن هذا يموت على فراشه يسبق الشهيد! قال النبي -عليه 
الصلاة والسلام- أليس قد مكث بعده سنة؟ يعني إيه؟ مش ربنا طول عمره سنة, أليس قد مكث بعده سنة؟ قالوا: 
بلى يا رسول الله» قال: وأدرك رمضان؟ كمان يعني قالوا: بلى» قال وصلى كذا وكذا من سجدة في السنة؟ يعني كمان 
إيه؟ زاد في الصلوات» قالوا بلى يا رسول الله» قال البي -عليه الصلاة والسلام- فما بينهما أبعد ما بين السماء 
والأرض» ده مش سبب بس ده في الجنة كمان بينه وبين الشهيد أعلى من الشهيد, كما بين السماء والأرض". 


أنا عاوز المعاني دي تستحضرها في قلبك وأنت تقول إيه؟ "أصبحناء أصبحنا" إن ربنا أكرمك وأمد في عمرك حق 
تصبح» وتاخذ الرسالة مني» أن خلاص قول لنفسك كده؛ احمد ربنا بقى. يعني تخيل كده إن أنت حصل لك حادثة 
والعربية اتقلبت واللي حواليك كلهم ماتواء وأنت طلعت سليم» تقول لنفسك إيه؟ احمد ربنا بقى» فوق بقى. فأنت 
برضه كثير من اللي ناموا مقاموش صح؟ احمد ربنا بقى» وقول لنفسك كفاية كده بقى وفوق. هي دي معنى "أصبحنا" 
اللي هتيجي معانا في كذا حاجة, أصبحنا على فطرة الإسلام, أصبحنا وأصبح الملك لله اللهم بك أصبحنا وبك 
أمسيناء كل ده أو في الحديث وإن كان ضعيف, اللهم ما أصبح بي من نعمة أو بأحد من خلقك إلى غير ذلك؛ إنك 
تستحضر نعمة هذا الإصباح, أن أمد الله -جل وعلا- في عمرك حتى أصبحت» أصبحنا على فطرة الإسلام وكلمة 
الإخلاص, يا رب أنا يعني بجدد أهو بقى الإيمان وبجدد عهدي معاك في هذه الأربعة» على فطرة الإسلام وكلمة 
الإخلاص ودين نبينا محمد - صلى الله عليه وسلم- وملة أبينا إبراهيم -صلى الله عليه وسلم- حنيقًا مسلمًا وما أنا من 
المشركين. 

أصبحنا على فطرة الإسلام 

هذا الإسلام العظيم دين الفطرة, الحمد لله كل شيء في هذا الإسلام يوافق الفطرة فطرة الله التي فطر الناس عليهاء 
أنت تقول يا رب أنا أصبحت على فطرة الإسلام, يعني أنا ملتزم» ملتزمٌ بشرائع الإسلام؛ ما هو ربنا قال كده: 'فَأَقِمْ 
وَجْهَكَ لِلدِينٍ حَنِيفًا ‏ فِطْرَت الله التي فَطَرٌ النّاسَ عَلَيْهَا' الروم:٠":‏ يبقى معنى أنك تقول "أصبحنا على فطرة الإسلام" 
يعني أنا أقمت شعائر الإسلام أمامك يا رب, أنا مجتهد يا رب, طالما أنعمت علي خلاص سأكون متمسكًا بمذا الإسلام 
الذي يوافق الفطرة» فكل شيء تفعله بفضل الله -جل وعلا- يوافق الفطرة, نعمة الإسلام والله يا إخواننا كل حاجة 
فيها توافق فطرتك» لا تتضاد مع ما فطر الله الناس عليه يعني لما ربنا حرم عليك الزنا ونبينا -صلى الله عليه وسلم- 
حذرنا منه, الأمر الرباني والأمر النبوي ده يوافق الفطرة أصلاء يعني فطرة المخلوقات إن الإنسان يغار على عرضه. يغار 
على عرضه» فطرة الإنسان كده» يعني في صحيح البخاري أن صحابيًا رأى قردًا زنا بقردة» الصحابي شافه, القرد زنا 
بقردة مش زوجته. يقول: -هو بيحكي القصة دي للبي -عليه الصلاة والسلام- فما كان من القردة إلا أن تجمعوا 
عليه وأخذوا يلقونه بالحجارة حتى مات, يعني تحريم الزنا ده أمر فطريء الغيرة على الأعراض والغيرة على الزوجة؛ ده 
مر فطري» حتى الرجم الحد الشرعي ده أمر فطري يواكب الفطرة؛ وعلى هذا فَقسن بقى كل شرائع الدين؛ الصلاة دي 
أصلًا توافق الفطرة» أنت مش محتاج علشان تصلي أن يجي يقولك أصل ثبت أو أثبت العلم الحديث أن أنت محتاج 
على الأقل ه مرات في اليوم أنك تفرغ الشحنات السالبة التي تسير في الجسم لأا بتصيب الإنسان بالأذى» 
التشنجات, الزيادة العصبية» مش عارف القهر النفسي» الضغط العصبي, فمحتاج الإنسان كل يوم يفرغ الشحنات 
السالبة» طيب يفرغها ازاي؟ لازم رأسه تلمس الأرض لأن الأرض موجبة والجسم الشحنات السالبة ماشية فيه فلما يحط 
دماغه في الأرض الشحنات السالبة تخرج: يرفع راسه يهدأ ويسكن. ده العلم الحديث اللي بيقول كده. 

أنت مش محتاج علشان يثبت لك العلم الحديث حاجة في الدين إن تقول يبقى صح., لا احنا على يقين إن العبادة هي 
دي اللي محتاجها جسمكء أطباء القلب بيقولوا إن الإنسان لابد ألا يستمر في نومه ساعات طويلة لابد أن يستيقظ في 
وسط النوم ويفعل لو جهود بسيط إنه يقوم يتحرك ولو أنه يشرب ميه ولا أنه يحرك جسمه حركة بسيطة, ولو ذهب 
ليعاود النوم» وإلا الجسم يبقى معرض للجلطات ومعرض لش عارف لإيه في القلب» ده مقال عندي قرأته بالعربي 
وبالإنجليزي» فقالوا سبحان الله» يعني عاملين في الحند تنظيم للساعة البيولوجيةء الأمريكان بيروحوا الحند علشان يهيأوا 
الناس كده. يبقى علماء الحند الكبار -مع أنهم- بوذيين يجيبوا الناس اللي عاوزين ينظموا جسمهم ويرجعوه للضبط؛ 
ضبط الجسم الصحيح, يقعدوهم كده يخليهم بعد ما تغرب الشمس بساعتين تقريبًا لازم تناموا لازم تنامواء ويقومه بعد 
أربع ساعات تقريبًا ويقعده نص ساعة إلى ساعة يتحرك فيهاء وبعدين يرجعه ينام تاني حوالي ساعتين إلى ۳ ساعات» 
وبعدها يقوم قبل ما يظهر النورء قبل ما يظهر النور ولازم يقعده حوالي " ساعات متصلة ويأمره ينام في وسط 
الضوضاء والنهار بس في مكان هادئ ساكن مظلم ولو ه دقائق, الكلام ده كله اللي بيعملوه الحنود ده يقعد الإنسان 
يقعد يعمله شهر إلى 4٠‏ يوم يرجع يبقى كل أمراضه العصبية والنفسية والضغوط والضغط وكل ده اتظبط, هو حضرتك 
اللي احنا قلناه ده ايه؟ هو ده يوم المسلم أصلًا إن حضرتك بتقوم في ثلث اليوم الآخرء وبدل المشيتين والتدريب 
البسيط لا ده أنت بتدرب نفسك تدريب رباني إنك بتقوم الليل» والبي كان يحب قيام الليل ويطيل فيه والبي -عليه 
الصلاة والسلام- كان أحب القيام إليه كما فعل داود, وهو أحب إلى الله -جل وعلا- من قبل» إنه ينام سدس الليل 
الآخر كان ينام نصف الليل ويقوم ثلثه وينام سدسه. والنبي -عليه الصلاة والسلام- والسلف الصالح كذلك كانوا لا 

يستحبون النوم بعد صلاة الفجرء وكان النبي يستحب أن ينام القيلولة» هو السجود ده الشحنات السالبة تخرج من 
الجسد, إنتوا عارفين الشيخ محمد حسان -الله يحفظه- بيقول كنا مرة في المطار وبنصلي في المطار والدعاة كانوا 
مستحين قلتلهم تعالوا نظهر دينناء فصلينا في المطار على أرض المطار وسجدنا واحنا ساجدين لاقينا واحد جه سجد 
معاناء حط راسه» بعد ما خلصنا طلع راجل مشرك قال هم أصل أن عندي نفس المرض اللي عندكم ومبيروحش مني إلا 
لما أحط راسي في التراب زيكم كده» فأول مرة ألاقي ناس مرضى نفسيين زبي» وعندهم نفس العلاج اللي أنا بعالج 
نفسي به» لا دول مش مرضى نفسيين, لا ده هو ده إصلاح النفسء ده ده ركاة النفسء فلما تسمع بقى أو تقول 
أصبحنا على فطرة الإسلام» اعلم أن الإسلام هو الدين الذي يوافق الفطرة التي فطرك الله -جل وعلا- عليهاء 
الإسلام ده هو الذي يحتاجه بدنك وجسمك وعقلك بعد قلبك ونفسك وروحك» هو ده اللي أنت محتاجه» فأنت 
تجدد العهد مع الله -جل وعلا- في هذا الصباح تقول يا رب أنا أصبحت على هذا الإسلام الذي أنا على يقين أنه هو 
صلاحي» أنني على يقين أنه هو الفطرة, هذا هو الدين. 


البي -عليه الصلاة والسلام- رأى في رحلته في الإسراء والمعراج قُدم له كأس من اللبن وكأس من الخمرء النبي عمل 
إيه؟ أخذ اللبن وشرب وترك الخمر, قال له جبريل: لقد اخترت الفطرة, الفطرة يعني أصلًا حتى قبل الإسلام الفطرة 
أصلًا إنك ايه؟ ماتشربش خمرة, كان العقلاء مش حتى أقولك المسلمين؛ كان العقلاء في الجاهلية قبل الإسلام لا يقعون 
في الزنا ولا يشربون الخمرء دي الفطرة الصحيحة, حتى أن أبا بكر لما رُميت عائشة -رضي الله عنها- بالزنا وهي مُبرأة 
من فوق سبع موات, قال أبو بكر والله لقد رُمينا بشيء ما رُمينا به في الجاهلية, أبو بكر في الجاهلية ما سجد لصنم, 
ولا وقع في الزناء ولا شرب حمرًاء ده فطرة, كان فيه حنفاء قبل ما النبي يُبَعَتْ خالصء زي زيد بن عمرو بن نفيلء 
وورقة بن نوفل كانوا لا يأكلون الميتةء لأن دي فطرةء كانوا لا يأكلون ما ذب على النصب» دي فطرةء الكلام ده قبل 
ما ييجي الإسلام. فحين يكرمك الله -جل وعلا- بهذا الإسلام الذي أتم الله -جل وعلا- به عليك النعمة ووافق كل 
أمر فيه تلك الفطرة التي فطرك الله -جل وعلا- عليهاء وأنت تجدد العهد على ذلك كل صباح» كمان لو طولنا شوية 
نتكلم عن سنن الفطرة بقى» الذي توافق الفطرة. أصبحنا على فطرة الإسلام. 


الأمر التاني نجدد العهد. وكلمة الإخلاص اللي هي لا إله إلا الله يعني يا رب أنا ملتزم بمذه الكلمة, وعلى كلمة 
الإخلاص, كلمة الإخلاص التي تعلن بما إذعانك لله. الإخلاص يعني إيه؟ يعني أنت خلصت نفسك من كل شيء 
وأبقيت حياتك لربك؛ الإخلاص إنك خلصت» الإخلاص من الخلاص تخلص, وبه الخلاص في الجنة» خلاص من 
العذاب, خلاص من النار هذا الإخلاص» هو سر بينك وبين الله -سبحانه وتعالى-. 

وعلى كلمة الإخلاص. ليه لا إله إلا الله كلمة الإخلاص؟ ما هو أنت بتقوله يا رب أنا لن أتوجه إلا لك ولن أعبد 
سواك, ولن أسأل سواك, ولن أتوكل إلا عليك» يعني مفيش إلا هوء يعني أخلصت كل أمرك له وحده» فأنت بتقول لا 
إله إلا الله إله يعني معبود يعني أي عبادة هتكون لمين؟ مش له وبس» لا ده مفيش عبادة إلا له هي دي معنى لا إله إلا 
نفي واستثناء, على هذا المقياس معناها ايه؟ لا إله إلا الله يعني لا أتوكل إلا على الله لا أعبد إلا الله. لا أصلي إلا لله 
لا أذبح إلا لله لا أقوم إلا لله. لا أذهب إلى المسجد إلا لله. لا أتزوج إلا لله. لا أعمل إلا لله. لا أبذل إلا لله, لا أنفق 

إلا لله. لا أبر إلا لأجل وجه الله. كده؛ لا أجاهد إلا لله. فأنت تخلص كل أعمالك لله هي دي معنى لا إله إلا الله مش 
الكلمة بنحفظها وخلاص يعني لا إله إلا الله لا معبود بحق إلا الله. 

المشركين كانوا عارفين إن ربنا إله, لا أنت لا بد أن تخلص له وحده "قُل إِنْ أُمِرْثْ أَنْ أَعْبْدَ الله مُخِلِصًا لَه الدِينَ" 
الزمر: 211١‏ فهذه كلمة الإخلاص. تتعود ألا تتوجه بالعبادة إلا له -سبحانه وتعالى-» لن يثيبك إلا هو» يعني -سبحان 
الله- من ترائيه بعبادة قلبه بيد من غفلت عنه» يعني مثلّا أنت عاوز تعّرّف الناس ليه أنك أنفقت أو بنيت مسجد؟ ليه؟ 
علشان يثنوا عليك؟ علشان يحبوك؟ صح؟ علشان يقدروك؟ أصلًا قلوب هؤلاء بيد ربك, فيه ناس -سبحان الله- 
مهما تعمل علشان الناس بس هم عارفين أنهم بيتزلفوا وعارفين أنهم بينافقوهم» وفيه ناس مبتعملش حاجة أمام أحد» 
وربنا جعل لما القبول. فالإخلاص أخي الحبيب يعني الإخلاص له ريحة, أنا بقولك بصدق أنت لو عايز تعمل أي عمل 
استره» كما كان السلف الصال» العبارة دي والله يا أخوانا رمت حياتي شخصيًا يعني. كان السلف الصالح يسترون 
حسناقم كما نستر سيئاتناء أنت لو عملت غلط ولا عملت واحد معاه حاجات مترضتيش ربنا على الحمول مثلاء یسره 
إن أبوه يشوفها؟ ولا إن يتفضح بيها قدام الناس؟ الحرامي بيروح يسرق ويقول إيه؟ ربئا يسترء عاوز يستر ذنبه. 

السلف الصالح بقى كان بالدسبة لهم الطاعة بيستروها زمان زي ما احنا بدستر الذنب. مش عايزين حد يعرفها. هو ده 
بقى الإخلاصء, وهو لا يريد محمدة من الناس» فهو على يقين أن الإخلاص؛ هذا السر الذي بينك وبين الله سيرى أثره 
أمام الناس» في الأثر الإخلاص سر من أسراري لا يطلع عليه نبي مقرب فيعرفهء أو ملك فيكتبه لكن الله -جل وعلا- 
يظهر أثره» قال أحدهم ويُروى حديئًا لكنه أثر مش هقول حديث علشان إسناده, "لو أن أحدكم يعمل في صخرة 
صماء لا باب ها ولا كوة لأخرج الله عمله كائتا من كان" يعني حضرتك لو بتقيم الليل في جوف الليل محدش شايفك 
ولا زوجتك عرفت بدموعك ولا بكاءك, منتاش محتاج تقول للناس أنا كنت بصليء ده أنا والله بقوم الليل» ده أنا 
والله .. ماتقولش, أخلص خليها سر بينك وبين ربناء وسيجعل الله هذا العمل له قبول عند الناس» أنت بتقول للناس أنا 
بصلي ليه؟ علشان يقولوا أنت طيب وصال» خليك مع ربنا وماتقولش» وهو -سبحانه وتعالى- يجعلهم يقولوا أكثر من 
ذلك لو أخلصت» أي والله. هو ده الإخلاص, فكلمة التوحيد بتعلمك الإخلاصء لا إله إلا الله مفيش عبادة توجه إلا 
له. مفيش معبود إلا هو» مفيش أحد ترجوه إلا هو. مفيش أحد تطلب منه الكرامة ولا الفضل ولا الرزق ولا العزة ولا 
العطاء ولا الدنيا ولا الآخرة ولا الجنة إلا هوء هي دي معنى كلمة الإخلاص, تجدد العهد مع الله. يا رب أنا مخلص في 
إعاني لك, لا أريد إلا سواك, ولا أطلب إلا منك. 


أصبحنا على فطرة الإسلام وعلى كلمة الإخلاص ودين نبينا محمد -صلى الله عليه وسلم-, برضه مستمسك بمذا 
الدين الذي أرسله الله ليه مقولتش الدين الإسلامي؟ ده أنت برضه بتستحضر نعمة أن أرسل الله إليك النبي -عليه 
الصلاة والسلام-» لما تكلمنا في الذكر اللي فات, رضيت بالله ربا وبالإسلام دينا وبمحمد -صلى الله عليه وسلم- نبا 
فأنت سعيد وفرحان فبتحمد ربنا على نعمة إرسال النبي -عليه الصلاة والسلام-, وتجدد العهد أنك على سنته. بس يا 
أخوانا الكلام ده محتاج عمل» أصبحنا على فطرة الإسلام وكلمة الإخلاص ودين نبينا حمد» أنت ماسك في دين البي 
ولا لأ؟ ولا أول حاجة بتحصل لك بتتنازل بجا عن الدين» مهو ده اختبار برضه» يوم القيامة تخيل المشهد» مشهد 
صعب» ٠١‏ ه٠‏ ألف سنة الناس واقفة» والشمس فوق الرؤوس لدرجة أن فيه ناس العرق غطاهاء العرق كده غطاه» لولا أن 
ربنا ما كتب أنحم يذوقوا الموت إلا الموتة الأولى كانوا غرقوا من العرق» الزحام يخنق الأنفاس» لولا إن ربنا ما كتب عليهم 

الموت مرتين كانوا ماتوا اختناقًا وعرقاء حد يقدر يقف ٠ه‏ ألف سنة على رجليه» ويعدي على النار تحته» الشررة تبقى 
زي القصرء أهو في الحر ده تشوف من بعيد البي -عليه الصلاة والسلام- هو اللي ينادي عليك, يا محمد, يا محمود, 
يا خالد, یا إبراهیم يا أحمد, يا عبد الرحمن, ينادي عليك ده أنت من أمتي أنا عارفك ينادي عليك البي -عليه 
الصلاة والسلام-. ليه؟ تعال اشرب» حوض عدد كيزانه بعدد نجوم السماء» يعني مليارات والحوض جاي من الجنة, 
يصب فيه ميزابين جايين من نمر الكوثر اللي في الجنة نمر النبي» يعني النبي يسقيك من الميه بتاعته. من الكوثر اللي هو 
خاص بالنبي " إن أَعْطَيْنَاكَ الْكَؤْثَرَ" الكوثر:٠‏ -عليه الصلاة والسلام-» أنت رايح بقى جري علشان خلاص لو شربت 
شربة مش هتعطش تاني» خلاصء لا في أرض المحشر ولا في الجنة ولا أي حاجة, حتى لو دخلت الجنة وشربت مش من 
العطش "إن لَك أَلَا تجُوعَ فيهًا وَلَا تَعْرَى * وَأَنّكَ لا نَظْمَأُ فِيهَا وَلّا تَصْحَئم" طه 21١5:11١8‏ شربة واحدة بس» فبتجري 
طبعًا وأنت مشتاق أصلًا أنك تشوف النبي, النبي اللي أنت بتتمنى تشوفه في الرؤيا هتروح تشوفه» وهو واقف على 
الحوض ويسقيك من حوضه الشريف -صلى الله عليه وسلم- ولو شربة لن تظمأ بعدها أبدًا خلاص قربت من النبي - 
عليه الصلاة والسلام- وخلاص شفت النبي قرب منكء؛ والحوض قدامك وخلاص هتشرب, لسه بتقرب من النبي 
تلاقي الملايكة راحت واقفة في النصء ابعد إيه ده النبي بينادي علي؟! لا يا رسول الله مش ده» ده من أمتي؟ أنت 
متعرفش» مستمسكش بسنتك بعدك, ده غير ده بدّل» أنت قلت له اعمل كذا ومعملهاش» أنت قلت له متعملش 
كذا وعملهاء هو عارف أن شكلك كذا وطريقتك كذا وكلامك كذا وعبادتك كذا ومعملش زيك؛ غيّرء الملايكة تقف 
تمنعه أبعد, والنبي -عليه الصلاة والسلام- يقول ده تبعي أنا عارفه, لا معلش يا رسول الله ماعدش تبعك, النبي -عليه 
الصلاة والسلام- قال: "ليزودن أناس عن حوضي يوم القيامة وأنا أعرفهم" يعني النبي يعرفهم يزودن يعني إيه؟ يطردوا 
أبعد مش هتيجيء فأقول إنهم من أمتي, دول تبعي ده أنا عارفهم, فيّقال لي: إنك لا تدري ما أحدثوا بعدك", إنهم بدلوا 
بعدك, غيرواء ده مش دين محمد -عليه الصلاة والسلام-» ده مش طربقة محمد حت لو ظننت أنك ستهتدي بماء لا 
احنا مطالبين أن نمتدي إلى الحق وبطريقة البي» احفظوا الكلمتين دول. أنت مطالب أنك تّتدي بالحق وبطريقة الببي - 
عليه الصلاة والسلام-. 


مش النبي -عليه الصلاة والسلام- لما ذكر حديث حذيفة في الصحيحين. حذيفة يقول: "كان النّاسسُ يَسْأَلُونَ رَسولَ 
لله صلی الله عليه وسلّمَ عن اير وَكُنْتْ أسْأَلَهُ عَنٍ اشر عََافَةَ أن يُدرِكَنيء فَقُلتُ: يا رَسولَ الل إت كُنا في جَاهِِة 
وشَرٌ فَجَاءَنَا الله ذا احبر هل بَعْدَ هذا احير من شَرْ؟ٍ قالَ: نَعَمْ قُلتُ: وهل بَعْدَ ذلكَ الشّرّ من خَيرِ؟ قالّ: نَعَم 
وفيه دَحَنْ قُلتُ: وما دَحَنْهُ؟ قالَ: قَوْمٌ يَهْدُونَ بغير هَدْيِي" . يعني أناس بيهدون الئاس للخيرء بس إيه؟ مش ده طريق 
النبي -عليه الصلاة والسلام-, مش دي طريقة النبي. ما هم عاملين جمعيات الرفق بالحيوان» وبرضه بيدوا للمساكينء 
مش الغرب بيعملوا كده؟ عاملين كده. بس مش دي طريقة النبي, طريقة النبي إنك تقول قبلها كلمة الإخلاص موحد 
الأول» وأن تفعلها ابتغاء مرضاة الله وأنت بتسترهاء فاحمد الله -جل وعلا- أن وفقك لسنة النبي -عليه الصلاة 
والسلام-», ولدين النبي -عليه الصلاة والسلام-, هذه نعمة. 


* روايات الحديث هنا 


1 يع البخاري 

وعلى دين نبينا محمد -صلى الله عليه وسلم- أنا بحاول أختصر يا أخوانا علشان نخلص النهاردة, ودين نبينا محمد 
صلى الله عليه وسلم وملة أبينا إبراهيم حنيقًا مسلمًا وما كان من المشركين, خلوا بالكم يا أخوانا إنت كأنك بتقول يا 
رب لو لم يكن على ظهر الأرض مسلم أبدًا فأنا مسلم» هي دي معنى على ملة أبينا أبراهيم» ما هو ده اللي حصل 
لسيدنا إبراهيم؛ خرج مع زوجه سارة وقال إن سألوني عنك سأقول بأنك أختي وهي مين؟ زوجته» فإانه ليس على ظهر 
الأرض من مسلم إلا أنا وأنت» يبقى ملة أبينا إبراهيم إن أنا يا رب ثابت على دينك حت لو إن الأرض كلها كفرت. أنا 
اللي هبقى مسلم» لو الأرض كلها أشركت أنا اللي هبعد عنهم» هي دي معنى حنيقًا مسلمّاء حنيفًا يعني إيه؟ يعني مائلًا 
عن الشرك. يعني لو كله أشرك أنا إيه هبعد» لو كله كفر أنا اللي هب بتي SAE‏ 
حنيًا مسلمًا وما كان من المشركين, زي ما ربنا قال في القرآن: "إن إِبْرَاهِيمَ کان َم قانتًا لله حنيقًا و يَكُ من 
الْمُشْركِينَ" النحل: ١٠١‏ , أمة يعني هو لوحده كأنه أمة, حنيفًا مسلمًا وما كان من المشركين» فأنت تقول كذلك يا رب 
أنا ماشي على دين سيدنا إبراهيم» البي نفسه -عليه الصلاة والسلام- كان على ملة إبراهيم اللي هي الحنيفية 
السمحة» والنبي كان يفرح بذلك وأمره الله بذلك "قُل إِنَني هَدَانٍ رَتِ إِلّ صِرَاطٍ مُسْتَقِيم ديا قِيما مَل إِْرَاهِيمَ حَِيقًا 
وَمَا كَانَ مِنّ الْمُشْرِكِينَ" الأنعام: 151. ٠‏ 
ربنا رفع ذكر سيدنا إبراهيم بأنه عبد الله جل وعلا- وحده في أرض عجت بالكفرء وصبر على أن يلقى في النار, 
وصبر على هذا وحاد عن الشرك» وبعد عن الشرك وثبت على الإسلام» مع أنه مفيش حد مسلم يساعده» حت أبوه 
طرده وقال له هارجمك, وقال له امشي» حتى أبوه رضي أن كله يتجمعوا عليه ويرموه في النار. ومع ذلك هو رضي بالله 
-سبحانه وتعالى - وصبر على ذلك» فأنت تقول يا رب أنا أجدد عهدي أنا ماشي ورا سيدنا إبراهيم؛ واحنا كل صلاة 
بنجدد هذا العهد, اللهم صلّ على محمد وعلى آل محمد كما صليت على إبراهيم وعلى آل إبراهيم؛ يا رب أنا ماشي 
وراه وبصلي عليه وبذكره وهأتبع ملته زي ما أنت أمرت النبي -عليه الصلاة والسلام- أن يتبع ملته. هو ده الدين 
القيم المستقيم السليم الصحيح, أن تكون على طريقة نبي الله إبراهيم 
علشان كده لما أهل الفترة اللي هم قبل النبي -عليه الصلاة والسلام-» أهل الفترة الذي قبل عند الله -جل وعلا- من 
كان على ملة إبراهيم؛ زي ورقة بن نوفل على الحنيفية السمحة البعيد عن الشرك؛ وعلى ملة أبينا إبراهيم حنيقًا مسلمًا 
وما كان من المشركين. 


وأنت تعلنها لربك تبرؤك كذلك من الشرك, وما يخالف هذا التوحيد الذي عليه إبراهيم؛ وجاء عليه النبي الأمين -صلى 
الله عليه وعلى آله وسلم-» وحين تسمع هذا تعجب كيف رفع الله -جل وعلا- ذكر نبي الله إبراهيم. ذكر النبي -عليه 
الصلاة والسلام- لغاية يوم القيامة صح؟ وذكر النبي -عليه الصلاة والسلام- من زمان النبي -عليه الصلاة والسلام- 
لغاية يوم القيامة» وإن كان ربنا قد أعطى النبي ما أعطى لإبراهيم: يعني مثلّا نقول سيدنا عيسى أو سيدنا موسى ربنا 
رفع ذكرهم كذلك» بس من أول سيدنا موسى لغاية يوم القيامة, لكن لم يُرفع ذكر من الأنبياء قاطبة مثلما رفع الله ذكر 
ني الله إبراهيم لدرجة إنك في الصلاة بتذكره» والوحيد الذي رفع الله -جل وعلا- ذكره كني الله إبراهيم وأكثر هو نبينا 
محمد -عليه الصلاة والسلام-» فأنت بتقول أذكار الصباح وتذكر اسم سيدنا إبراهيم؛ تصلي بتذكر اسم سيدنا 
إبراهيم» بتقرأ قرآن بتذكر اسم سيدنا إبراهيم, هذا لأن الله -جل وعلا- رفع ذكره حين أرادوا إيقاف ذكره وأراد ربك 
-جل وعلا- شيئًا آخرء فرفع الله ذكره واستجاب دعوته حين قال "وَاجْعَل لي لِسَانَ صِدْقٍ في الآخرين" الشعراء: 284 

فأنت تذكر بلسان صدق ني الله إبراهيم في صلاتك وني عباداتك وعدًا من الله -جل وعلا- برفع ذكره. أصبحنا على 
ملة أبينا إبراهيم حنيفًا مسلمًا وما كان من المشركين. 

أسأل الله -جل وعلا- أن يثبتنا وإياكم على هذا الدين وأن يتقبل منا ومنكم صاخ الأعمال وأن يرزقنا وإياكم 
الإخلاص والصدق في القول والعمل إنه ولي ذلك والقادر عليه وصلى الله وسلم وبارك على نبينا محمد وعلى آله 
وأصحابه أجمعين والحمد لله رب العالمين. 

